**Inimeseõpetus II klass**

**Õpitulemused II klassi lõpuks**

õpilane

* kirjeldab oma välimust, huve ja tegevusi, mida talle meeldib teha;
* nimetab, mille poolest ta sarnaneb teistega ja eristub teistest;
* väärtustab iseennast ja teisi;
* mõistab viisaka käitumise vajalikkust;
* kirjeldab, mille poolest perekonnad erinevad ja sarnanevad;
* väärtustab üksteise abistamist ja arvestamist peres;
* selgitab lähemaid sugulussuhteid;
* kirjeldab erinevaid võimalusi, kuidas abistada pereliikmeid kodustes töödes;
* jutustab oma pere traditsioonidest;
* kirjeldab ohtlikke kohti ning olukordi koduteel ja koduümbruses, oskab tänaval käituda ning valib ohutu tee sihtpunkti;
* kirjeldab eestlaste jõulukombeid.
* oskab kirjeldada, kuidas oma tervise eest hoolt kanda;
* oskab kirjeldada tervet ja haiget inimest;
* teab, kas haigused on nakkuslikud või mitte;
* teab, et ravimeid võetakse siis, kui ollakse haige, ning et ravimid võivad olla inimese tervisele ohtlikud;
* mõistab ja kirjeldab tervise hoidmise viise: mitmekesine toit, uni ja puhkus, liikumine ja sport;
* demonstreerib õppesituatsioonis lihtsamaid esmaabivõtteid ja abi saamise võimalusi (nt haav, kukkumine, ninaverejooks, põletus);
* teab hädaabi numbrit 112 ja oskab kutsuda abi;
* tunneb ära Eesti Vabariigi lipu ja vapi;
* oskab nimetada Eesti vabariigi pealinna, sünnipäeva ja presidenti;
* leiab Euroopa kaardilt Eesti ning Eesti kaardilt oma kodukoha;
* tunneb rahvuslikku ja kodukoha sümboolikat;
* oskab nimetada oma kodukoha tuntud inimesi ja paiku;
* oskab kirjeldada rahvakombeid;
* teab Eestis elavate rahvuste tavasid ja kombeid ning austab neid;
* eristab, mis on aja kulg ja seis;
* oskab kasutada oma päevakava;
* oskab väärtustada tegevusi, mis on positiivsete tunnete tekkimise allikaks;
* oskab selgitada asjade väärtust;
* oskab eristada oma ja võõrast asja ning mõistab, et võõrast asja ei tohi loata võtta;
* väärtustab ausust asjade jagamisel.

**Hindamine**

Inimeseõpetuses on põhirõhk õppija arengu toetamisel, pakkudes seejuures võimalusi enesehindamiseks. Aineteadmiste ja –oskuste kõrval anname kujundavat tagasisidet ka väärtuste ning hoiakute kohta. Väärtusi ja hoiakuid hindame näiteks rollimängude, juhtumianalüüside ja rühmatöö kaudu.

Kontrolltöid inimeseõpetuses ei tehta. Kokkuvõtvad sõnalised hinnangud saavad õpilased I ja II poolaasta lõpus.